Odmevi, 12.4.2010


Naslov: Poslanska skupina SDS v Posavju
Tekst za voditelja:

T- Krško /

Poslanska skupina SDS se je danes mudila na celodnevnem delovnem  obisku v Posavju, kar je že enajsti obisk slovenskih regij, odkar so v opoziciji. SDS-ovi poslanci so obiskali več podjetij v vseh štirih posavskih občinah, se srečali z župani in ostalimi  Posavci in na ta način spoznali težave, s katerimi se srečuje ta regija. Ob zaključku obiska so v Kulturnem domu v Krškem pripravili javno tribuno z naslovom: "Boj proti krizi je boj za nova delovna mesta", na kateri je prvak stranke Janez Janša med drugim izpostavil, da se bo brezposelnost s povečanjem stečajev samostojnih podjetnikov še povečala, vse bolj pereča pa je po njegovem tudi plačilna nesposobnost in nelikvidnost gospodarstva, predvsem v gradbeništvu. Ob tem pa se vlada namesto z razvojnimi projekti vseskozi ubada bolj sama s sabo. Kot ponavadi so obisk zaključili s prijateljsko nogometno tekmo z ekipo politikov in ekipo lokalnih politikov SDS.
